FI
L 303/16
Euroopan unionin virallinen lehti
23.11.2022
(46)
Delegoidun asetuksen (EU) 2020/2015 11 artiklan 1 kohdassa myönnetään 31 päivään joulukuuta 2022 saakka korkeaan eloonjäämisasteeseen perustuva vapautus ICES-alueella 9a pienimuotoiseen kalastukseen tarkoitetulla voracera-pyydyksellä pyydetyn pilkkupagellin (Pagellus bogaraveo) sekä ICES-suuralueilla 8 ja 10 ja ICES-alueella 9a koukuilla ja siimoilla pyydetyn pilkkupagellin osalta.
(47)
Yhteisessä suosituksessa esitettiin tämän vapautuksen voimassaolon jatkamista 31 päivään joulukuuta 2023 saakka.
(48)
STECF arvioi tieteelliset tiedot ja totesi, että eloonjäämisastetta koskevilla lisäkokeilla olisi saatava luotettavat eloonjäämisarviot.
(49)
Kun otetaan huomioon lounaisten vesialueiden jäsenvaltioiden aiemmin esittämä näyttö eloonjäämisasteesta ja se, että eloonjäämisastetta koskevilla lisäkokeilla saavutetaan todennäköisesti luotettavat eloonjäämisarviot, tätä vapautusta olisi jatkettava 31 päivään joulukuuta 2023 saakka, jotta tutkimukset voidaan saattaa päätökseen.
Lounaisten vesialueiden jäsenvaltioiden on toimitettava näiden tutkimusten tulokset STECF:lle viimeistään 1 päivänä toukokuuta 2023 tukemaan tämän vapautuksen arviointia, kun purkamisvelvoitetta tarkastellaan uudelleen vuonna 2023.
(50)
Delegoidun asetuksen (EU) 2020/2015 14 artiklan 1 kohdan n alakohdassa myönnetään 31 päivään joulukuuta 2022 saakka ICES-suuralueella 8 tavallisilla verkoilla pyydettyä valkoturskaa (Merlangius merlangus) koskeva de minimis -poikkeus.
(51)
Yhteisessä suosituksessa esitettiin tämän poikkeuksen voimassaolon jatkamista 31 päivään joulukuuta 2023 saakka.
(52)
STECF totesi aiempien arviointien osoittavan, että valkoturskan saaliit ja poisheitetyt määrät ovat verkkokalas­ tuksessa vähäisiä ja että poikkeuksen vaikutus valkoturskakantaan on todennäköisesti merkityksetön.
(53)
Kun otetaan huomioon lounaisten vesialueiden jäsenvaltioiden aiemmin toimittamat todisteet tahattomien saaliiden käsittelyn suhteettomista kustannuksista ja suunnitellut valikoivuutta koskevat tutkimukset, tätä poikkeusta olisi jatkettava 31 päivään joulukuuta 2023 saakka.
Lounaisten vesialueiden jäsenvaltioiden on toimitettava näiden tutkimusten tulokset STECF:lle viimeistään 1 päivänä toukokuuta 2023 tukemaan tämän vapautuksen arviointia, kun purkamisvelvoitetta tarkastellaan uudelleen vuonna 2023.
(54)
Koska tässä asetuksessa säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, tämän asetuksen olisi tultava voimaan heti sen julkaisemisen jälkeen.
Sitä olisi sovellettava 1 päivästä tammikuuta 2023,
ON HYVÄKSYNYT TÄMÄN ASETUKSEN:
1 artikla Muutetaan delegoitu asetus (EU) 2020/2015 seuraavasti: 1) Korvataan 4 artiklan 1 kohta seuraavasti: ”1.
Asetuksen (EU) N:o 1380/2013 15 artiklan 4 kohdan b alakohdassa tarkoitettua eloonjäämisasteeseen perustuvaa vapautusta sovelletaan — säilyttämisen vähimmäisviitekokoa pienempään merianturaan (Solea solea), jota pyydetään ICES-alueella 7d kuuden meripeninkulman sisällä rannikosta mutta kartoitettujen kasvualueiden ulkopuolella ovitrooleilla (pyydyskoodit: OTT, OTB, TBS, TBN, TB, PTB, OT, PT ja TX), joiden troolinperän silmäkoko on 80–99 millimetriä, aluksilla, — joiden pituus on enintään 10 metriä ja moottoriteho enintään 221 kilowattia ja — joilla kalastetaan enintään 30 metrin syvyisessä vedessä ja joiden vetoaika on enintään 90 minuuttia; — säilyttämisen vähimmäisviitekokoa pienempään merianturaan (Solea solea), jota pyydetään ICES-alueella 7e kuuden meripeninkulman sisällä rannikosta mutta kartoitettujen kasvualueiden ulkopuolella ovitrooleilla (pyydyskoodi: OTB), joiden troolinperän silmäkoko on yli 80 millimetriä, aluksilla, joiden pituus on alle 12 metriä.”